C 112/28
SK
Úradný vestník Európskej únie
27.3.2023
Ďalší účastníci konania: Rada Európskej únie, Európska komisia, Francúzska republika, Holandské kráľovstvo
Návrhy odvolateľky Odvolateľka navrhuje, aby Súdny dvor:
— zrušil rozsudok Všeobecného súdu z 30. novembra 2022 v spojených veciach T-316/14 RENV a T-148/19 v rozsahu, v akom sa týka zamietnutia žalôb o neplatnosť podaným proti vykonávaciemu nariadeniu Rady (EÚ) 2015/513 (1) z 26. marca 2015, vykonávaciemu nariadeniu Rady (EÚ) 2015/1325 (2) z 31. júla 2015, vykonávaciemu nariadeniu Rady (EÚ) 2015/2425 (3) z 21. decembra 2015, vykonávaciemu nariadeniu Rady (EÚ) 2016/1127 (4) z 12. júla 2016, vykonávaciemu nariadeniu Rady (EÚ) 2017/150 (5) z 27. januára 2017, vykonávaciemu nariadeniu Rady (EÚ) (6) zo 4. augusta 2017, rozhodnutiu Rady (SZBP) 2019/25 (7) z 8. januára 2019, a rozhodnutiu Rady (SZBP) 2019/1341 (8) z 8. augusta 2019 v rozsahu, v akom sa týkajú PKK (alias „KADEK“, alias „KONGRA-GEL“),
— vydal konečné rozhodnutie vo veciach, ktoré sú predmetom tohto odvolania, a zrušil tieto vykonávacia nariadenia a rozhodnutia v rozsahu, v akom sa týkajú PKK (alias „KADEK“, alias „KONGRA-GEL“),
— uložil Rade povinnosť nahradiť trovy konania, ktoré vznikli odvolateľke v súvislosti s týmto konaním a s konaním v spojených veciach T-316/14 RENV a T-148/19, vrátane úrokov.
Odvolacie dôvody a hlavné tvrdenia Odvolateľka tvrdí, že Všeobecný súd sa v napadnutom rozsudku dopustil týchto pochybení:
I. Všeobecný súd sa dopustil nesprávneho právneho posúdenia vo vzťahu k článku 1 ods.
3 bodu i) spoločnej pozície (9) 2001/931 (ďalej len „SP 931“), najmä pokiaľ ide o výklad pojmu „s cieľom“, ktorý je v ňom uvedený, a jeho uplatnenia v prejednávanej veci.
Všeobecný súd dospel k nesprávnemu záveru, že žalobný dôvod založený na porušení článku 1 ods.
3 SP 931 sa musí zamietnuť.
II.
Všeobecný súd nesprávne konštatoval, že Rada sa mohla odvolávať na nariadenie ministra vnútra Spojeného kráľovstva z 29. marca 2001 (ďalej len „rozhodnutie Spojeného kráľovstva z roku 2001“) ako na rozhodnutie v zmysle článku 1 ods.
4 SP 931, keďže nie je jasné, či sú udalosti uvedené v odôvodnení v súvislosti s rozhodnutím Spojeného kráľovstva z roku 2001 základom pre posledné uvedené rozhodnutie, tieto udalosti nie sú aktuálne a nepodporujú záver, že by odvolateľka bola teroristickou skupinou v zmysle tohto článku.
Všeobecný súd dospel k nesprávnemu záveru, že žalobný dôvod založený na porušení článku 1 ods.
3 a 4 SP 931 sa musí zamietnuť v rozsahu, v akom sú sporné opatrenia založené na rozhodnutí Spojeného kráľovstva z roku 2001.
III.
Všeobecný súd nesprávne konštatoval, že preskúmanie Rady spĺňalo požiadavky podľa článku 1 ods.
6 SP 931, že toto preskúmanie bolo vykonané náležite a riadne a že žalobný dôvod odvolateľky v konaní na prvom stupni založený na tom, že Rada porušila článok 1 ods.
6, treba vo vzťahu k opatreniam z rokov 2015 až 2017 a k rozhodnutiam z roku 2019 zamietnuť.
IV.
Všeobecný súd sa dopustil nesprávneho právneho posúdenia, pokiaľ ide o zásadu proporcionality, ktorú v prejednávanej veci nesprávne uplatnil.